## Odluka o visini i načinu plaćanja naknade za pokriće troškova kontrole kvalitete poljoprivrednih i prehrambenih proizvoda u vanjskotrgovinskom prometu

### NN 20/1993 (16.3.1993.), Odluka o visini i načinu plaćanja naknade za pokriće troškova kontrole kvalitete poljoprivrednih i prehrambenih proizvoda u vanjskotrgovinskom prometu

# VLADA REPUBLIKE HRVATSKE

Na temelju članka 4. Zakona o preuzimanju saveznih zakona iz područja
trgovine, tržišta i cijena koji se u Republici Hrvatskoj primjenjuju kao
republički zakoni ("Narodne novine", br. 53/91; 73/91 I 29/92)
i članka 15. stavka 2. Zakona o kontroli kvalitete poljoprivrednih i prehrambenih
proizaoda u vanjskotrgovinskom prometu ("Narodne novine", br.
53/91) nakon pribavljenog mišljenja Hrvatske gospodarske komore, Vlada
Republike Hrvatske na sjednici održanoj 5. ožujka 1993. godine, donijela
je

## ODLUKU

### o visini i načinu plaćanja naknade za pokriće troškova kontrole kvalitete poljoprivrednih i prehrambenih proizvoda u vanjskotrgovinskom prometu

I.

Visina naknade za pokriće troškova kontrole kvalitete poljoprivrednih
i prehrambenih proizvoda u vanjskotrgovinskom prometu (u daljnjem tekstu:
proizvodi) utvrđuje se ovisno o vrsti, masi i načinu prijevoza pošiljaka
i iznosi:

1. za vagonske, kamionske, avionske i kontejnerske pošiljke do 10 tona
- u dinarskoj protuvrijednosti 10 DEM, po srednjem tečaju Narodne banke
Hrvatske na dan uplate, a za svaku sljedeću tonu, odnosno svaku započetu
tonu povečava se u dinarskoj protuvrijednosti za 0,5 DEM po srednjem tečaju
Narodne banke Hrvatske na dan uplate;

2. za brodske pošiljke do 30 tona - u dinarskoj protuvrijednosti do
DEM, po srednjem tečaju Narodne banke Hrvatske na dan uplate, a za svaku
sljedeću tonu, odnosno svaku započetu tonu povećava se u dinarskoj protuvrijednosti
za 0,5 DEM po srednjem tečaju Narodne banke Hrvatske na dan uplate.

II.

Iznimno od točke I. ove odluke, za konje za klanje i druge kategorije
konja, za goveda za klanje uključujući telad i junad za tov i klanje, osim
stoke za priplod plaća se naknada u dinarskoj protuvrijednosti 2 DEM po
srednjem tečaju Narodne banke Hrvatske po grlu na dan ispostave računa
za obavljenu kontrolu.

III.

Naknade iz točke I. i II. ove odluke za kontrolu kvalitete proizvoda,
koja se obavlja po noći, nedjeljom ili u dane blagdana i neradnih dana,
povećavaju se za 100%.

Pod noćnim radom, u smislu stavka 1. ove točke podrazumjeva se rad od
19-6 sati

IV.

Ako uvoznik, odnosno izvoznik dužan je uz zahtjev za kontrolu kvalitete
proizvoda nadležnoj inspekciji priložirti dokaz o uplati naknade iz točke
I. , II, i III ove odluke.

Naknada iz stavka I. ove točkeprihod je Proračuna Republike Hrvatske,
a uplačuje se na račun 30100-840-000-6116 -prihodi republičkih organa uprave
i organizacija

Organizacije ovlaštene za obavljanje kontrole proizvodnje pri izvozu,
naplatu naknade za kontrolu proizvoda pri izvozu, naplatu naknade za kontrolu
proizvoda obavljaju po obavljanoj kontroli

V.

Ako uvoznik, odnosno izvoznik ne pripremi pravodobno proizvode na pregled,
a inspektor izađe na mjesto pregleda u određeno vrijeme, dužan je za njegov
izlazak platiti u dinarskoj protuvrijednosti 10 DEM po srednjem tečaju
Narodne banke Hrvatske na dann izlaska na mjesto pregleda po satu čekanja.

Ako se pregled proizvoda obavlja izvan sjedišta inspekcije, uvoznik
odnosno izvoznik dužan je na ispostavljeni račun platiti putne troškove

VI.

Stupanjem na snagu ove odluke prestaje važiti Odluka o visini i načinu
plaćanja naknade za pokriće troškova kontrole kvalitete poljoprivrednih
proizvoda u vanjskotrgovinskom prometu ("Narodne novine", br.
70/92).

VII.

Ova odluka stupa na snagu osmoga dana od dana objave u "Narodnim
novinama".

Klasa: 023-03/92-01 / 18

Urbroj : 5030104-93-2

Zagreb, 5. ožujka 1993.

Predsjednik

**Hrvoje Šarinić, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 20/1993-333